༦ཟླ་འདིའི་ཚེས་༢༥ཉིན་ཤེས་རིག་ནས་གོ་སྒྲིག་ཞུས་པའི་འཛིན་རིམ་དང་པོ་ནས་བྱས་བོད་ཀྱི་ཡིག་གཟུགས་འགྲན་བསྡུར་གྱི་ལས་རིམ་ཞིག་སྤེལ་ཡོད་པ་རེད།དེ་ཡང་བོད་གོ་པུར་སློབ་གྲྭ་ཆུང་བའི་ཡིག་གཟུགས་དགེ་དབང་ཕྱུག་ལགས་ནས་ཟླ་གཅིག་ཙམ་སྔོན་ནས་འབྲེལ་ཡོད་སློབ་མ་དག་ལ་ཕྱི་དྲོའི་ཕྱག་ཚོད་༧པ་ནས་༨པ་བར་སྦྱོང་བརྡར་སྤྲད་གནང་ཡོད་པ་བཞིན་འཛིན་རིམ་དང་པོ་ནས་བཅུ་གཉིས་བར་གྱི་ཡིག་གཟུགས་ལེགས་གྲས་ཁག་སློབ་རྒན་དཔེ་མཛོད་ནང་དུ་ཞོགས་པའི་ཕྱག་ཚོད་བཅུ་པར་དབུ་འཛུགས་གནང་ཡོད་པ་དང་དེ་ལ་གཟིགས་རྟོགས་གནང་མཁན་ནི་རྡ་ས་ཕ་མའི་ཚོགས་ཆུང་གི་ནས་སྐུ་ཚབ་ཞིག་ཕེབས་ཡོད་པ་དང་མཉམ་དུ་ཁྱིམ་སྡེ་འདི་གའི་སློབ་སྤྱི་མཆོག་དང་སློབ་ཆུང་དགེ་ཆེ་བཅས་ནས་འགན་ཁུར་བཞེས་ཡོད་པ་རེད།